CELEX: 62008TN0145
Language: lt
Date: 2008-04-17 00:00:00
Title: Byla T-145/08 2008 m. balandžio 17 d. pareikštas ieškinys byloje Atlas Transport prieš VRDT — Atlas Air (ATLAS)

21.6.2008   
            
            
               LT
            
            
               Europos Sąjungos oficialusis leidinys
            
            
               C 158/19
            
         2008 m. balandžio 17 d. pareikštas ieškinys byloje Atlas Transport prieš VRDT — Atlas Air (ATLAS)
   
   (Byla T-145/08)
   (2008/C 158/31)
   Kalba, kuria surašytas ieškinys: vokiečių
   Šalys
   
      Ieškovė: Atlas Transport GmbH (Diuseldorfas, Vokietija), atstovaujama advokatų U. Hildebrandt, K. Schmidt-Hern ir B. Weichhaus
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Atlas Air, Inc. (Niujorkas, Jungtinės Amerikos Valstijos)
   Ieškovės reikalavimai
   
               —
            
            
               Panaikinti 2008 m. sausio 24 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą (apeliacinė byla R 1023-2007-1);
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas „ATLAS“ 9, 36 ir 39 klasių prekėms ir paslaugoms (Bendrijos prekių ženklas Nr. 2 970 788).
   
      Bendrijos prekių ženklo savininkas: ieškovė.
   Šalis, prašanti pripažinti Bendrijos prekių ženklo registraciją negaliojančia: Atlas Air, Inc.
   
      Prekių ženklas, kuriuo remtasi registracijos paskelbimo negaliojančia procedūroje: Beneliukso valstybėse įregistruotas vaizdinis prekių ženklas „ATLASAiR“ 39 klasės prekėms (Nr. 555 184).
   
      Panaikinimo skyriaus sprendimas: pripažinti Bendrijos prekių ženklo registraciją 39 klasės paslaugoms iš dalies negaliojančia.
   
      Apeliacinės tarybos sprendimas: atmesti ieškovės apeliacinį skundą kaip nepriimtiną.
   
      Ieškinio pagrindai: Reglamento (EB) Nr. 40/94 (1) 59 straipsnio trečiojo sakinio pažeidimas, nes apeliacijos pagrindams nustatytos konkrečios sąlygos, o numanomas pagrindimas nelaikomas pakankamu. Taip pat Reglamento Nr. 40/94 61 straipsnio ir Reglamento (EB) Nr. 2868/95 (2) 20 taisyklės 7 dalies pažeidimas, nes procedūra VRDT turėjo būti privalomai sustabdyta.
   
      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 11, p. 1).
   
      (2)  1995 m. gruodžio 13 d. Komisijos reglamentas (EB) Nr. 2868/95, skirtas įgyvendinti Tarybos reglamentą (EB) Nr. 40/94 dėl Bendrijos prekių ženklo (OL L 303, p. 1).